বিএনপি ঐক্যবদ্ধভাবে না হলেও সমান্তরালভাবে জামায়াতের সাথে আন্দোলন করতে চায় সুস্পষ্ট কারণে। ‘শত্রুর শত্রু আমার মিত্র’Ñ এ বিবেচনা অবশ্যই আছে। তা ছাড়া জামায়াতও বিএনপির মতো বিশ্বাস করে যে, আওয়ামী লীগ বিদেশী সমর্থন এবং স্বদেশে পেশিশক্তি দিয়ে বরাবরের মতো ক্ষমতা আঁকড়ে থাকতে চায়, একটা বাকশালী স্বৈরতন্ত্র প্রতিষ্ঠাই তার উদ্দেশ্য। তা ছাড়া এই দুই দল বিশ্বাস করে যে, শেখ হাসিনার বর্তমান সরকার বাংলাদেশের স্বাধীনতা, সার্বভৌমত্ব এবং ভৌগোলিক এলাকা ও সম্পদের ব্যাপারে ভারতের সাথে আপস করছে। এ সবের ওপরেও বিগত চার বছরে বিএনপিও জামায়াতের মতো সরকারের দলীয়কৃত পুলিশ এবং আওয়ামী লীগের পেশিশক্তির অবর্ণনীয় নির্যাতন সয়েছে।